
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 938 

14 Οκτωβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση των 7751/Γ-156/ 
18.4.96 και 9613/Γ-574/15.5.96 αποφάσεων 
όπως τροποποιήθηκαν και συμπληρώθηκαν με την 

απόφαση 12463/Γ-656/27.6.96. 1 

Αναγνώριση χώρων της εταιρείας ΟΑΝΖΑ8 Α.Ε. ως 
αποθηκών προσωρινής εναπόθεσης εμπορευμάτων 
και ανάθεση της διαχείρισης αυτών στην εταιρεία 

αυτή. 2 

Καθορισμός ποσοστού αμοιβής των δικηγόρων μελών 
του Δικηγορικού Συλλόγου Δράμας από υποθέσεις 

αναγκαστικών απαλλοτριώσεων. 3 

Συγκρότηση Γνωμοδοτικής Επιτροπής Ακτοπλοϊκών 
Συγκοινωνιών για το χρονικό διάστημα από 1.10.96 
έως 30.9.97. ^ 

Διορθώσεις Σφαλμάτων 

Διόρθωση σφάλματος στην απόφαση Δ4/549/23.8.96 

απόφαση ΥΠΕΠΘ. ' 

Διόρθωση σφάλματος στην απόφαση υπ’ αριθ. 
Φ.821.2/Σ465/Ζ1/3525 καθορισμός προσόντων, 
κριτηρίων και διαδικασίας επιλογής συντονιστών 
εκπ/σης των ελληνικών διπλωματικών αρχών του 
εξωτερικού. ^ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 18680/Γ-960 (1) 

Τροποποίηση και συμπλήρωση των 7751 /Γ-156/18.4.96 
και 9613/Γ-574/15.5.96 αποφάσεων όπως τροποποι¬ 
ήθηκαν και συμπληρώθηκαν με την απόφαση 12463/ 
Γ-656/27.6.96. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 
β. Του Νόμου 1558/85 «περί Κυβερνήοεως και Κυβερ¬ 


νητικών Οργάνων» και του άρθρου 27 του Ν. 2081/92. 

γ. Του άρθρου 9 του Ν. 2392/96 «Πρόσβαση της Γ.Γ. 
ΕΣΥΕ σε διοικητικές πηγές και διοικητικά αρχεία. Επι¬ 
τροπή Εμπιστευτικότητας, ρύθμιση θεμάτων διενέργειας 
απογραφών και στατιστικών εργασιών, καθώς και θεμά¬ 
των της Γ.Γ. ΕΣΥΕΕ». 

δ. Του άρθρου 22 του Ν. 2362/95 «ΠερίΔημοσίου Αογι- 
στικού, ελέγχου των δαπανών του Κράτους και άλλες δια¬ 
τάξεις». 

2. Την απόφαση αριθ. 7751/Γ—156/18.4.96 του 
Υπουργού Εθνικής Οικονομίας, με θέμα: «Ανάθεση στη 
Γ.Γ. ΕΣΥΕ της διενέργειας της τριμηνιαίας έρευνας διακο¬ 
πών» και την κοινή υπουργική απόφαση αριθ. 9613/ 
Γ-574/15.5.96 των Υπουργών Εθνικής Οικονομίας και 
Οικονομικών, με θέμα «Έγκριση και προκήρυξη της διε¬ 
νέργειας της τριμηνιαίας έρευνας διακοπών», όπως τρο¬ 
ποποιήθηκαν και συμπληρώθηκαν με την κοινή υπουργική 
απόφαση αριθ. 12463/Γ-656/27.6.96 των Υπουργών 
Εθνικής Οικονομίας και Οικονομικών. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ.Γ. ΕΣΥΕ (ειδ. φορέας 13-610) συνολικού 
ύψους 120.000.000 δρχ. για τα οικονομικά έτη 1996, 
1997 και 1998, και συγκεκριμένα 52.000.000 δρχ. για το 
1996, 55.000.000 δρχ. για το 1997 και 13.000.000 δρχ. 
για το 1998. 

Η εν λόγω δαπάνη θα βαρύνει: 

α. Τον ΚΑΕ 5332, κατά 80.000.000 δρχ., συγκεκριμένα 
32.000.000 δρχ. για το 1996, 40.0000.000 δρχ. για το 
1997 και 8.000.000 δρχ. για το 1998. 

Η δαπάνη αυτή θα καλυφθεί από το Επιχειρησιακό Πρό¬ 
γραμμα «ΚΛΕΙΣΘΕΝΗΣ» για την αναδιοργάνωση της Δη¬ 
μόσιας Διοίκησης, το οποίο χρηματοδοτείται κατά 50% 
από την Ευρώπαϊκή Ένωση. 

β. Τον ΚΑΕ 5354, κατά40.000.000 δρχ., συγκεκριμένα 
20.000.000 δρχ. για το 1996, 15.000.000 δρχ. για το 
1997 και 5.000.000 δρχ. για το 1998. 

Η δαπάνη αυτή θα καλυφθεί εξ ολοκλήρου από εμβά¬ 
σματα της Ε.Ε. τα οποία θα σταλούν στο λογαριασμό της 
Γ.Γ. ΕΣΥΕ στην Τράπεζα της Ελλάδος, σύμφωνα δε με την 
κοινή απόφαση των Υπουργών Συντονισμού και Οικονομι¬ 
κών αριθ. 9611/3860/3.4.80 με θέμα: Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον προϋπολογισμό της Γ.Γ. ΕΣΥΕ (ειδ. φορέας 

13-610 και στο ΚΑΕ 5354). 

4. Τη σχετική εισήγηση αριθ. 4-946/4.9.96 του Τμήμα¬ 
τος Στατιστικών Τουρισμού τής Δ/νσης Διανεμητικού 
Εμπορίου και Υπηρεσιών της Γ.Γ. ΕΣΥΕ, αποφασί¬ 
ζουμε: 

Τροποποιοϋμε και συμπληρώνουμε τις αποφάσεις μας 
με αριθμούς 7751 /Γ-156/18.4.96 και 9613/Γ-574/ 
15 5 96 όπως τροποποιήθηκαν και συμπληρώθηκαν με 
την απόφασή μας αριθ. 12463/Γ-656/27.6.96. ως ακο¬ 
λούθως: 

1. Η παράγραφος 3 στο σκεπτικό των αποφάσεων δια¬ 
τυπώνεται ως εξής: 

«Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ.Γ. ΕΣΥΕ (ειδ. φορέας 13-610) συνολικού 
ύψους 120.000.000 δρχ. για τα οικονομικά έτη 1996, 
1997 και 1998, συγκεκριμένα 52.000.000 δρχ. για το 
1996, 55.000.000 δρχ. για το 1997 και 13.000.000 δρχ. 
για το 1998. 

Η εν λόγω δαπάνη θα βαρύνει: 
α. Τον ΚΑΕ 5332, κατά 80.000.000 δρχ. συγκεκριμένα 
32.000.000 δρχ. για το 1996, 15.000.000 δρχ. για τό 
1997 και 8.000.000 δρχ. για το 1998. 

Η δαπάνη αυτή θα καλυφθεί από το Επιχειρησιακό Πρό¬ 
γραμμα «ΚΛΕΙΣΘΕΝΗΣ» για την αναδιοργάνωση της Δη¬ 
μόσιας Διοίκησης, το οποίο χρηματοδοτείται κατά 50% 
από την Ευρωπαϊκή Ένωση. 

β. Τον ΚΑΕ 5354, κατά 40.000.000 δρχ., συγκεκριμένα 
20.000.000 δρχ. για το 1996, 15.000.000 δρχ. για το 
1997 και 5.000.000 δρχ. για το 1998. 

Η δαπάνη αυτή θα καλυφθεί εξ ολοκλήρου από εμβά¬ 
σματα της Ε.Ε. τα οποία θα σταλούν στο λογαριασμό της 
Γ.Γ. ΕΣΥΕ στην Τράπεζα της Ελλάδος, σύμφωνα δε με την 
κοινή απόφαση των Υπουργών Συντονισμού και Οικονομι¬ 
κών αριθ. 961 1/3860/3.4.80 με θέμα: «Εμφάνιση δ^ο- 
ληψιών του Ελληνικού Δημοσίου μετά των Ευρωπαϊκών 
Κοινοτήτων» και μέσω του Υπολόγου Συμψηφισμού θα εγ- 
γραφούν στον προϋπολογισμό της Γ.Γ. ΕΣΥΕ (ειδ. φορέας 
13-610 και στον ΚΑΕ 5354). 

2. Η παράγραφος 5 των αποφάσεων διατυπώνεται ως 
εξής: 

«Τα όργανα που θα χρησιμοποιηθούν για τη διενέργεια 
της έρευνας θα είναι υπάλληλοι της Γ.Γ. ΕΣΥΕ, μόνιμοι και 
με σύμβαση Ι.Δ., οι οποίοι θα εργαστούν πέραν από την 
υποχρεωτική ημερήσια εργασία τους, δηλαδή πέραν του 
κανονικού και του συνήθους υπερωριακού ωραρίου εργα¬ 
σίας των Δημοσίων Υπηρεσιών, «Καθώς και ιδιώτες συ¬ 
νεργάτες, οι οποίοι θα απασχοληθούν κατά το στάδιο της 
συλλογής των στοιχείων». 

3. Κατά τα λοιπά ισχύουν οι αποφάσεις μας με αριθμούς 
7751 /Γ-156/18.4.96 και 9613/Γ-574/15.5.96, όπως 
τροποποιήθηκαν και συμπληρώθηκαν με την απόφασή 
μας αριθ. 12463/Γ-656/27.6.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 1996 

ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΟΝΙΟΥ 


Αριθ. Ε 1762/220/Α0019 (2) 

Αναγνώριση χώρων της εταιρείας 0ΑΝΖΑ3 Α.Ε. ως απο¬ 
θηκών προσωρινής εναπόθεσης εμπορευμάτων και 
ανάθεση της διαχείρισης αυτών στην εταιρεία αυτή. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1165/1918 «Περί Τελωνειακού 
Κώδικα» όπως τροποποιήθηκε και ισχύει και ιδιαίτερα τις 
διατάξεις των άρθρων 23. 67 και 134 παρ. 1 του Νόμου 
αυτού. 

2. Τα άρθρα 37 έως και 57 του Καν. (ΕΟΚ) 2913/92 
«περί θεσπίσεως Κοινοτικού Τελωνειακού Κώδικα» κα¬ 
θώς και τα άρθρα 182 έως και 188 του εφαρμοστικού του 
Κοινοτικού Τελωνειακού Κώδικα Κανονισμού 2454/93, 
με τα οποία καθορίζονται οι διατάξεις που εφαρμόζονται 
στα εμπορεύματα που εισέρχονται στο τελωνεισκό έδα¬ 
φος της Κοινότητας μέχρι να λάβουν τελωνειακό προορι¬ 
σμό. 

3. Την από 15.7.96 αίτηση της εταιρείας ΟΑΝΖΑ3 ΑΕ 
ΒΙ.Π.Ε. Σίνδου με την οποία ζητά την αναγνώριση των 
αποθηκών της, που βρίσκονται στη θέση ΒΙ.Π.Ε. Σίνδου 
ως χώρων προσωρινής εναπόθησης εμπ/των υπό τη δια¬ 
χείρισή της κλπ. 

4. Την αριθ. 411/24.1.96 (ΦΕΚ 58/Β/29.1.96) κοινή 
απόφαση του Πρωθυπουργού και Υπουργού Οικονομικών 
«Περί ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Άρθρο 1 

1. Υπό την προϋπόθεση ότι κατά τον έλεγχο που θα 
ενεργηθεί από το Α' Τελωνείο θεσ/νίκης διαπιστωθεί ότι 
για τους κατωτέρω ιδιόκτητους χώρους της εταιρείας 
□ΑΝΖΑ3 Α.Ε. που βρίσκονται στη ΒΙ.Π.Ε. Σίνδου συντρέ¬ 
χουν οι όροι της παραγράφου 2, εγκρίνονται οι χώροι αυ¬ 
τής ως «αποθήκες προσωρινής εναπόθεσης». 

Οι χώροι αυτοί καταλαμβάνουν: 

- Στεγασμένο χώρο συνολικού εμβαδού 3.500 τ.μ. 

- Υπαίθριο χώρο συνολικού εμβαδού 45.500 τ.μ. 

Εντός των ανωτέρω χώρων επιτρέπεται, με τους όρους 

και προϋποθέσεις που καθορίζονται και την παρούσα από¬ 
φαση, η εναπόθεση μη κοινοτικών εμπορευμάτων (εμπ/ 
των που δεν βρίσκονται σ’ ελεύθερη κυκλοφορία) που κο¬ 
μίζονται απευθείας από το εξωτερικό ή έπειτα από διαμε¬ 
τακόμιση από το εσωτερικό της χώρας. Οι χώροι αυτοί τί¬ 
θενται υπό την επίβλεψη του Α' Τελωνείου Θεσσαλονί¬ 
κης, στη χωρική αρμοδιότητα του οποίου υπάγονται. 

2. Για να λειτουργήσουν οι ανωτέρω χώροι, ως αποθή¬ 
κες προσωρινής εναπόθεσης και για να εξασφαλισθεί η 
εφαρμογή της τελωνειακής νομοθεσίας πρέπει: 

- Οι χώροι να παρέχουν ασφάλεια για τα εναποτιθέμενα 
εντός αυτών εμπορεύματα. 

- Οι θύρες των χώρων αυτών, εφόσον τούτο επιβάλλε¬ 
ται, να κλειδώνονται με δύο κλειδιά, από τα οποία το ένα 
να παραμένει στο τελωνείο. 

- Η εταιρεία αυτή διαχειρίζεται τις αποθήκες προσωρι¬ 
νής εναπόθεσης και κρατεί λογιστικά βιβλία που επιτρέ¬ 
πουν την παρακολούθηση της κίνησης των εμπορευμάτων 
και τον έλεγχό τους από το Τελωνείο. 

- Η εταιρεία ή οι εκπρόσωποι αυτής που διαχειρίζονται 
τις αποθήκες να μη έχουν διαπράξει σοβαρές ή κατά υπο¬ 
τροπή παραβάσεις της τελωνειακής ή φορολογικής νομο- 

θεσϊας. 

Για το σκοπό αυτό οι εκπρόσωποι αυτής οφείλουν, πριν 
από την έναρξη λειτουργίας των αποθηκών αυτών, να 
υποβάλλουν στο τελωνείο απόσπασμα Ποινικού Μητρώου 
αυτών. 

Ως παράβαση θεωρείται και η οφειλή φόρων στο δημό¬ 
σιο. Γ ια το σκοπό αυτό οφείλει η εταιρεία να υποβάλει πριν 
από την έναρξη λειτουργίας των αποθηκών στο τελωνείο 
Αποδεικτικό Φορολογικής ενημερότητας. Το αποδεικτικό 
αυτό επανυποβάλλεται κάθε έτος. 

3. Η απόθεση, αποθήκευση, ταξινόμηση και διαλογή 
των εμπορευμάτων μέσα στους χώρους αυτούς, οι εργα¬ 
σίες για την επαλήθευση, εξέταση και τον έλεγχο αυτών 
καθώς και οι λοιπές απαραίτητες εργασίες πραγματο¬ 
ποιούνται από το εργατικό και λοιπό προσωπικό που δια¬ 
θέτει η εταιρεία και ενεργούνται σύμφωνα με τις διατάξεις 
της τελωνειακής υπηρεσίας, εφαρμόζονται δε τόσο επί 
των χώρων αυτών όσο και επί των εντός των χώρων αυτών 
εμπορευμάτων αδιακρίτως όλες οι σχετικές τελωνειακές 
διατάξεις. 

4. Μέσα στις αποθήκες και χώρους αυτούς ενεργούνται 
όλες οι τελωνειακός και λοιπές εργασίες που απαιτούνται 
από τους τελωνειακούς και συναφείς νόμους και κανονι¬ 
σμούς για τα εντός αυτών εναποτιθέμενα εμπορεύματα 
επί των οποίων και παραμένει αμείωτη η δικαιοδοσία της 
τελωνειακής υπηρεσίας που απορρέει από τη τελωνειακή 
και συναφή νομοθεσία. 

Αρθρο 2 

1. Οι ανωτέρω χώροι και τα εντός αυτών εναποτιθέμενα 
εμπορεύματα τελούν υπό την αποκλειστική διαχείριση της 
εταιρείας 0ΑΝΖΑ3 Α.Ε., καλουμένης στο εξής «διαχειρι¬ 
στής». 

2. Η με οποιοδήποτε τρόπο υποκατάσταση του διαχειρι¬ 
στή απαγορεύεται. 

3. Ο διαχειριστής υπέχει ευθύνη έναντι: 

- των κυρίων των εμπ/των για την αξία αυτών, του δη¬ 
μοσίου μη υπέχοντος καμμία ευθύνη για οποιαδήποτε 
βλάβη, φθορά ή καταστροφή αυτών από οποιαδήποτε αι¬ 
τία. 

- του δημοσίου για τους αναλογούντες στα εμπ/τα δα¬ 
σμούς, φόρους και λοιπές επιβαρύνσεις, περιλαμβανομέ- 
νων και των προστίμων, ποινών ή πριοσθέτων τελών και δι¬ 
καιωμάτων. 

Επίσης ο διαχειριστής ευθύνεται και για τις πράξεις των 
αποθηκαρίων των παραπάνω χώρων, σε περίπτωση κατα¬ 
λογισμού αυτών από την Τελωνειακή Αρχή, που ενεργείται 
κατά τις σχετικές διατάξεις περί καταλογισμού των τελω¬ 
νειακών αποθηκαρίων. 

Αρθρο 3 

1. Η προσωρινή εναπόθεση στις παραπάνω αποθήκες ή 
χώρους επιτρέπεται, με την επιφύλαξη των υφισταμένων 
απαγορευτικών ή περιοριστικών διατάξεων, για κάθε εί¬ 
δος εμπορεύματος, οποιαδήποτε και αν είναι η ποσότητά 
του ή η χώρα καταγωγής ή προέλευσής του. Επίσης των 
προσωρινών αυτών αποθηκών και χώρων γίνεται ελεύθερη 
η χρήση από όλους τους μεταφορείς και εισαγωγείς εμπ/ 
των. 

Η εναπόθεση εμπ/των που μπορούν να επηρεάσουν, 
λόγω της φύσης ή της κατάστασής τους, άλλα εμπ/τα ή να 
προκαλέσουν κίνδυνο στη δημόσια υγεία, τάξη, ασφάλεια 


ή στις αποθηκευτικές εγκαταστάσεις, επιτρέπεται μόνο 
σε ειδικά διαρρυθμιζόμενα ιδιαίτερα διαμερίσματα ή χώ¬ 
ρους προσωρινής εναπόθεσης, κατάλληλα για την απο¬ 
τροπή των παραπάνω κινδύνων. Αν δεν υπάρχουν τέτοιοι 
ειδικοί χώροι η εναπόθεση των εμπ/των αυτών δεν επιτρέ¬ 
πεται. 

2. Αποθήκευση κοινοτικών εμπορευμάτων ή εμπ/των 
με το καθεστώς της τελωνειακής αποταμίευσης εντός 
των χώρων αυτών δεν επιτρέπεται. 

Άρθρο 4 

1. Εφόσον δεν προκαλούνται προβλήματα ή δυσχέρειες 
στη λειτουργικότητα των προσωρινών αποθηκών ή χώρων, 
επιτρέπεται, ύστερα από έγκριση της Τελωνειακής Αρχής, 
όπως ο κύριος των εναποτιθεμένων εμπ/των ή ο νόμιμος 
αυτού εκπρόσωπος, προέρχονται, για διευκόλυνσή τους, 
ιδία, καθόσον αφορά στη σύνταξη της σχετικής διασάφη¬ 
σης, στην εξέταση ή ζύγιση των εμπορευμάτων, ως και 
στη λήψη δείγματος με καταβολή των οφειλομένων επ’ 
αυτού επιβαρύνσεων, σύμφωνα με τις ισχύουοες διατά¬ 
ξεις. 

2. Με τους όρους και προϋποθέσεις της προηγούμενης 
παραγράφου, επιτρέπεται επίσης όπως ενεργούνται επί 
των εναποτιθεμένων εμπορευμάτων, συνήθεις εργασίες 
που σκοπούν στη διατήρησή τους στην ίδια κατάσταση 
υπό την οποία εισήχθησαν ή στην από εμπορικής πλευράς 
βελτίωση της εμφάνισής τους ή στην προετοιμασία αυτών 
για παραιτέρω μεταφορά, με το όρο ότι δια των εργασιών 
αυτών, δεν επέρχεται μεταβολή της εμφάνισης ή των τε¬ 
χνικών χαρακτηριστικών τους ή της βάσης των δασμοφο- 
ρολογικών επιβαρύνσεων ή της καταγωγής των εμπ/ 
των. 

Στις παραπάνω επιτρεπόμενες εργασίες περιλαμβάνο¬ 
νται ιδία ο καθαρισμός, η ανατάραξη υγρών, η αφαίρεση, η 
διαλογή, η επισκευή ή η αντικατάσταση κατεστραμμένης 
ή ελαττωματικής συσκευασίας, η στοιβασία, η ζύγιση και η 
επισήμανση. 

Άρθρο 5 

1. Επί των προσωρινών αποθηκών και χώρων η Τελω- 
νειακή Αρχή ασκεί εποπτεία και έλεγχο κατά τρόπο διαρκή 
ή περιοδικό. 

Γ ια το σκοπό αυτό: 

α) Οι υπαίθριοι χώροι περιφράσσονται κατάλληλα και 
κατά τρόπο ασφαλή από τον διαχειριστή και σύμφωνα με 
τις υποδείξεις της Αρχής αυτής, ώστε οι αποθήκες και οι 
υπαίθριοι αυτών χώροι να διαχωρίζονται πλήρως από τους 
λοιπούς ελεύθερους χώρους και να καθίστανται αδύνατος 
κάθε είσοδος και έξοδος εμπορευμάτων και γενικά αντι¬ 
κειμένων, οχημάτων και ατόμων χωρίς έλεγχο. 

β) Η εντός των χώρων αυτών τοποθέτηση των εμπορευ¬ 
μάτων ενεργείται κατά τέτοιο τρόπο, ώστε να διευκολύνε¬ 
ται η άσκηση του τελωνειακού ελέγχου. 

γ) Επιβάλλονται περιορισμοί στα σημεία προσπέλασης 
και καθορίζεται από την Τελωνειακή Αρχή μία είσοδος για 
τα εισαγόμενα στους χώρους αυτούς εμπορεύματα, οχή¬ 
ματα και άτομα και για τα εξερχόμενα εμπορεύματα, οχή¬ 
ματα και άτομα. 

Καθορίζονται επίσης, οι ώρες λειτουργίας των σημείων 
αυτών, μετά την παρέλευση των οποίων κλείονται οι πόρ¬ 
τες αυτών. 

δ) Απαγορεύεται η εντός των χώρων αυτών είσοδος 

ατόμων ή οχημάτων που δεν έχουν σχέση με διεκπεραί¬ 
ωση τελωνειακής εργασίας ή, ύστερα από απόφαση του 
Προϊσταμένου της Τελωνειακής Αρχής για ειδικούς και 
συγκεκριμένους λόγους, η είσοδος ορισμένων προσώπων 
ή οχημάτων έστω και αν αυτά έχουν σχέση με διεκπεραί¬ 
ωση τελωνειακής εργασίας. Στην τελευταία αυτή περί¬ 
πτωση ενημερώνεται ο διαχειριστής. 

ε) Τηρούνται από τον διαχειριστή λογιστικά ή άλλα ει¬ 
δικά βιβλία καταχώρησης και παρακολούθησης των εντός 
των χώρων αυτών εναποτιθεμένων εμπορευμάτων. Τα βι¬ 
βλίο αυτά αριθμούνται και θεωρούνται από την τελωνειακή 
Αρχή, κάθε δε διαγραφή, διόρθωση ή άλλη αλλοίωση του 
περιεχομένου αυτών τα καθιστά απαράδεκτα και χωρίς 
αποδεικτική ισχύ απέναντι της εν λόγω Αρχής. Η χρέωση 
στα βιβλία αυτά των εμπορευμάτων γίνεται ανά δηλωτικό 
εισαγωγής, η δε πίστοκιη στα βιβλία αυτά των εξερχομέ- 
νων των χώρων εμπορευμάτων γίνεται με βάση τα τελω- 
νειακά παραστατικά θέσης αυτών υπό οποιοδήποτε τελω¬ 
νειακό καθεστώς ή προορισμό ή καταστροφής ή κήρυξης 
αυτών ως αζητήτων, σύμφωνα με τις ισχύουσες διατάξεις 
της τελωνειακής νομοθεσίας. 

Εφόσον η παραπάνω λογιστική παρακολούθηση των 
εμπορευμάτων πρόκειται να γίνει με τη χρήση ηλεκτρονι¬ 
κού υπολογιστή, η χρήση αυτή γίνεται μετά προηγούμενη 
έγκριση της τελωνειακής υπηρεσίας και σύμφωνα με τις 
υποδείξεις αυτής. Τα παραπάνω στοιχεία διατηρούνται 
από το διαχειριστή τουλάχιστον επί μία δεκαετία από του 
τέλους του έτους στο οποίο αναφέρονται. 

στ) Ενεργούνται οποτεδήποτε έλεγχοι από την τελω- 
νειακή υπηρεσία ή τον αρμόδιο Επιθεωρητή Τελωνείων, 
τόσο επί των παραπάνω βιβλίων κ.λπ. του διαχειριστή όσο 
και επί των εμπορευμάτων. 

ζ) Ενεργούνται περιοδικά απογραφές των εντός των 
αποθηκών και χώρων αυτών εναποτεθέντων εμπορευμά- 
των. 

η) Η εκμίσθωση χώρου εντός των προσωρινών αυτών 
αποθηκών και χώρων για λειτουργία κυλικείου επιτρέπε¬ 
ται, ύστερα από άδεια της αρμόδιας κατά νόμο αρχής, 
μόνο μετά σύμφωνη γνώμη και κατά τις υποδείξεις της Τε- 
λωνειακής Αρχής. 

θ) Ο διαχειριστής υποχρεούται να απομακρύνει από 
τους χώρους αυτούς το υπ' αυτού χρησιμοποιούμενο προ¬ 
σωπικό που ασχολείται με την εκτέλεση φορτοεκφόρτω¬ 
σης και εν γένει διαχείρισης των εμπορευμάτων κατόπιν 
υποδείξεΐΰς του Προϊσταμένου της Τελωνειακής Αρχής, 
για δικαιολογημένη αιτία. 

ι) Ο διαχειριστής για την εκτέλεση φσρτοεκφορτωτικών 
εργασιών, οφείλει να χρησιμοποιεί, για την ταχεία και 
ασφαλή διενέργεια των εργασιών αυτών, κατάλληλα μηχα¬ 
νικά και λοιπά μέσα. 

ια) Ο διαχειριστής υποχρεούται να λαμβάνει τα απαραί¬ 
τητα μέτρα για την εξασφάλιση των εμπορευμάτων και να 
συμμορφώνεται με τις υποδείξεις, κανονισμούς κ.λπ. της 
Τελωνειακής Υπηρεσίας. 

Αρθρο 6 

1. Για την εξυπηρέτηση του εμπορίου, το Α’ Τελωνείο 
θεσ/νίκης εγκαθιστά, εντός των προσωρινών αυτών απο¬ 
θηκών κλιμάκιο από τελωνειακούς υπαλλήλους για τη διε¬ 
ξαγωγή των απαιτουμένων εργασιών θέσης των εμπ/των 
υπό οποιοδήποτε τελωνειακό καθεστώς, των εργασιών 
αυτών θεωρουμένων ως εκτός τελωνειακού καταστήμα¬ 


τος προσφερομένων. 

Η εγκατάσταση εντός των χώρων αυτών τελωνειακού 
κλιμακίου δεν απαλλάσσει τον διαχειριστή των ευθυνών 
του από διαπιστούμενες ελλείψεις εμπ/των. 

2. Ο διαχειριστής υποχρεούται για την αδαπάνως για το 
δημόσιο παραχώρηση και συντήρηση κατάλληλων και 
ασφαλών χώρων στέγασης του τελωνειακού κλιμακίου 
(γραφεία, ελεγκτήρια, χώρους υγιεινής κ.λπ.) και για την 
καθαριότητα και απολύμανση των χώρων αυτών. 

Οι παραπάνω χώροι πρέπει να πληρούν το ελάχιστο των 
προϋποθέσεων, προδιαγραφών και όρων που ισχύουν για 
τη στέγαση των υπηρεσιών και γραφείων του διαχειρι¬ 
στή. 

3. Ο διαχειριστής υποχρεούται, επίσης να εγκαθιστά, 
όλα τα απαιτούμενα για τον τελωνισμό των εμπορευμάτων 
όργανα, ήτοι πλάστιγγες, ζυγσύς κ.λπ., υπό τον έλεγχο 
του τελωνείου για την ακρίβεια αυτών. 

Αρθρο 7 

1. Η εκφόρτωση, παράδοση, παραλαβή και εναπόθεση 
των εμπορευμάτων στους προσωρινούς αυτούς χώρους, 
γίνεται με βάση το αντίγραφο του δηλωτικού εισαγωγής ή 
του αποσπάσματος δηλωτικού που κατατέθηκε και κατα- 
χωρήθηκε στο Τελωνείο. Ο διαχειριστής επιλέγει τη θέση 
της αποθήκης στην οποία θα αποθηκευθούν τα εμπορεύ¬ 
ματα και επιβλέπει για την κανονική στοιβασία των εμπο¬ 
ρευμάτων. 

2. Κατά την εκφόρτωση και παραλαβή των εμπορευμά¬ 
των από τον διαχειριστή, η Τελωνειακή Αρχή δύναται κατά 
την κρίση της να παρίσταται με όργανό της. 

3. Ο διαχειριστής υποχρεούται να γνοοστοποιεί γραπτά 
στην Τελωνειακή Αρχή κάθε επιπλέον ή επί έλαττον διαπι- 
στούμενη διαφορά μεταξύ των αναγραφομένων δεμάτων, 
δοχείων, κιβωτίων και γενικά κόλλων στο δηλωτικό και 
εκείνων που εκφορτώθηκαν και εναποτέθηκαν, της Αρ¬ 
χής αυτής δικαιουμένης να ενεργήσει έλεγχο προς επαλή¬ 
θευση των γνωστοποιουμένων. 

Επί έλαττον διαφορές εμπορευμάτων αν δεν γνωστο¬ 
ποιηθούν γραπτά στην Τελωνειακή Αρχή εντός 24 ωρών 
από το τέλος της εκφόρτοκ^ης, δεν λαμβάνονται υπόψη 
από την Αρχή, ο δε διαχειριστής υποχρεούται, επιφυλασ- 
σομένων των περί λαθρεμπορίας διατάξεων, στην κατα¬ 
βολή των επί των διαφορών αυτών αναλογουσών δασμο- 
φορολογικών επιβαρύνσεων. Για τη βεβαίωση και εί¬ 
σπραξη σε βάρος του διαχειριστή των οφειλομένων υπ’ 
αυτού, ως θεσμοφύλακα, προς το δημόσιο δασμοφορολο- 
γικών επιβαρύνσεων επί των διαπιστουμένων κάθε φορά 
ελλειμμάτων ή διαφορών εμπορευμάτων, εκδίδεται από 
την Τελωνειακή Αρχή Π Ε Α Ε και χορηγείται αποδειιαικό 
είσπραξης. 

4. Για εναποτιθέμενα εμπορεύματα στους χώρους αυ¬ 
τούς και διαπιστούμενα από την τελωνειακή αρχή ως ελ- 
λείποντα, χωρίς να έχουν τηρηθεί γΓ αυτά οι τελωνειακές 
και λοιπές συναφείς διατυπώσεις και να έχει χορηγηθεί 
από την αρχή αυτή η απαιτούμενη άδεια παράδοσης, 
εφαρμόζονται σε βάρος του διαχειριστή οι περί λαθρεμπο¬ 
ρίας διατάξεις των άρθρων 100 και επομένων του Τελω¬ 
νειακού Κώδικα, ασχέτως της λήψης από την τελωνειακή 
αρχή εγγύησης ή άλλου διασφαλιστικού των δασμών και 
λοιπών φόρων μέτρου. 

Αρθρο 8 

Τα εναποτιθέμενα εμπορεύματα στους ανωτέρω χώ- 

ρους ή αποθήκες προοωρινής εναπόθεσης επιβαρύνονται 
με τα κατά τις διατάξεις του άρθρου 67 του Τελωνειακού 
Κώδικα, προβλεπόμενα δικαιώματα υπερημερίας, μετά 
πέντε ημέρες από της κατάθεσης ή έκδοσης του οικείου 
τελωνειακού παραστατικού εγγράφου με το οποίο δίνεται 
οποιοσδήποτε τελωνειακός προορισμός στα εμπορεύ¬ 
ματα αυτά. 

Αρθρο 9 

1. Για τα εναποτιθέμενα εμπορεύματα στους προσωρι¬ 
νούς αυτούς χώρους ή αποθήκες, ο διαχειριστής εισπράτ¬ 
τει τα δικαιώματά του (αποθήκευτρα) βάσει του ισχύοντος 
κάθε φορά τιμολογίου του. 

2. Τα παραπάνω δικαιώματα, προκειμένου περί εμπο¬ 
ρευμάτων που εναποτίθενται σε υπαίθριους προσωρινούς 
χώρους, πρέπει να είναι κατώτερα κατά 30% εκείνων που 
εισπράττονται για τα εμπορεύματα που εναποτίθενται σε 
στεγασμένους χώρους. 

3. Η είσπραξη των παραπάνω δικαιωμάτων ενεργείται 
με την μέριμνα του διαχειριστή και κατά διαδικασία που 
καθορίζεται υπό τούτου. 

Άρθρο 10 

■ 1. Η διάρκεια παραμονής των εμπορευμάτων υπό ενα¬ 
πόθεση στους προσωρινούς αυτούς χώρους ή αποθήκες 
είναι η υπό του άρθρου 39 του Τελωνειακού Κώδικα προ- 
βλεπόμενη 1 δνθήμερη προθεσμία. Η ανωτέρω προθεσμία 
εναπόθεσης των εμπ/των δύναται, ύστερα από αίτηση του 
κυρίων αυτών, να παρατείνεται από το τελωνείο, όταν 
απαιτούν αυτό οι περιστάσεις. Η παράταση αυτή δεν μπο¬ 
ρεί όμως να υπερβεί τις πραγματικές ανάγκες που δικαιο¬ 
λογούνται από τις περιστάσεις. Η τυχόν χορηγούμενη πα¬ 
ράταση δεν απαλλάσει τα εμπ/τα από την πληρωμή απο- 
θηκεύτρων στο διαχειριστή και υπερημεριών στο τελω¬ 
νείο. 

Από της παρέλευσης του χρόνου αυτού, η Τελωνειακή 
Αρχή προβαίνει στην κήρυξη των εμπορευμάτων ως αζη- 
τήτων, σύμφωνα με τις διατάξεις των άρθρων 39 και επό¬ 
μενων του Τελωνειακού Κώδικα, εφόσον τα εμπ/τα δεν 
τεθούν υπό οποιοδήποτε τελωνειακό καθεστώς ή τελω¬ 
νειακό προορισμό ή δεν καταστραφούν με άδεια του τε¬ 
λωνείου και υπό τους όρους που το τελωνείο αυτό καθορί¬ 
ζει. 

Το Τελωνείο, όταν απαιτούν οι περιστάσεις, μπορεί να 
καταστρέψει τα εμπ/τα που είναι εναποτιθεμένα στις 
προσωρινές αυτές αποθήκες ή χώρους, πληροφορεί δε 
σχετικά το διαχειριστή και τον κύριο των εμπ/των, εφόσον 
αυτός είναι γνωστός. 

Τα έξοδα καταστροφής των εμπ/των βαρύνουν τον κά¬ 
τοχό τους. 

2. Για τα εμπορεύματα που κατατέθηκε στην Τελω- 
νειακή Αρχή οποιοδήποτε τελωνειακό παραστατικό έγ¬ 
γραφο και δεν παραλαμβάνονται εμπρόθεσμα, εφαρμόζο¬ 
νται από την Αρχή αυτή οι διατάξεις των άρθρων 31 και 32 
του Τελωνειακού Κώδικα. 

3. Ο διαχειριστής υποχρεούται όπως ενημερώνει ανελ¬ 
λιπώς το αρμόδιο τελωνείο για τα εμπ/τα που δεν παρα- 
λαμβάνονται από τους κυρίους αυτών εντός προθεσμίας 
δέκα πέντε (15) ημερών. Επίσης υποχρεούται όπως δια¬ 
θέτει εντός των προσωρινών αυτών αποθηκών κατάλληλο 
και ασφαλή στεγασμένο χώρο για να μεταφέρονται τα μη 
παραλαμβανόμενα εντός των νομίμων προθεσμιών και κη- 


ρυσσόμενα αζήτητα εμπορεύματα, ως και τους απαιτού- 
μενους εργάτες και μεταφορικά μέσα. Ο διαχειριστής δι¬ 
καιούται σε απόληψη, προνομιακώς, των τυχόν οφειλου- 
μένων αποθηκεύτρων και εξόδων εργατικών και μεταφο¬ 
ρικών, από το εκπλειστηρίασμα που επιτυγχάνεται κατά 
την εκποίηση των εμπορευμάτων ως αζητήτων από το τε¬ 
λωνείο. Για τα εμπορεύματα που κηρύσσονται αζήτητα και 
περιέρχονται στην κυριότητα του δημοσίου κατά τις διατά¬ 
ξεις του άρθρου 44 του Τελ. Κώδικα, οι απαιτήσεις του 
διαχειριστή εκ δικαιωμάτων του αποσβέννυνται, το δε δη¬ 
μόσιο δε φέρει καμμία ευθύνη για πληρωμή των δικαιωμά¬ 
των του διαχειριστή. 

Η καταστροφή, σύμφωνα με τις διατάξεις της τελωνεια- 
κής νομοθεσίας, των εμπ/των που περιήλθαν στην κυριό¬ 
τητα του δημοσίου ενεργείται με έξοδα του διαχειριστή. 

Άρθρο 11 

1. Για την κατάθεση και αποδοχή του τελωνειακού πα¬ 
ραστατικού εγγράφου στην Τελωνειακή Αρχή, με το οποίο 
ζητείται τελωνειακός προορισμός των εμπορευμάτων, ο 
κύριος των εμπορευμάτων ή ο νόμιμος αυτού εκπρόσω¬ 
πος καταθέτει στο διαχειριστή τα υπό του άρθρου 25 του 
Τελωνειακού Κώδικα απαιτούμενα νομιμοποιητικά της κυ¬ 
ριότητας των εμπ/των έγγραφα. Ο διαχειριστής με πράξη 
του βεβαιώνει αυτό επί του τελωνειακού παραστατικού 
εγγράφου, συμπληρώνοντας και υπογράφοντας προς 
τούτο την οικεία θέση επί του τελωνειακού παραστατι¬ 
κού. 

2. Τα εμπορεύματα που αποτελούν αντικείμενο του τε¬ 
λωνειακού παραστατικού εγγράφου που κατατέθηκε στο 
Τελωνείο, μεταφέρονται στους χώρους ελέγχου (ελε¬ 
γκτήρια) του τελωνειακού κλιμακίου, με την μέριμνα του 
διαχειριστή, όπου ενεργείται η εξέταση κ.λπ. αυτών, σύμ¬ 
φωνα με τις διατάξεις της τελωνειακής νομοθεσίας. 

3. Η αποκόμιση των εμπορευμάτων από τους χώρους 
εναπόθεσης και η έξοδος από αυτούς γίνεται με την άδεια 
παράδοσης που εκδίδει η Τελωνειακή Υπηρεσία, σύμ¬ 
φωνα με τις ισχύουσες διατάξεις. Η άδεια αυτή κρατείται 
στη θύρα εξόδου και επιστρέφεται, βεβαιωμένη περί της 
εξόδου του εμπ/τος, στο τελωνείο. 

Άρθρο 12 

1. Οι ώρες λειτουργίας των χώρων προσωρινής εναπό¬ 
θεσης είναι οι ίδιες με τις ώρες λειτουργίας της Τελωνεια- 
κής Αρχής στην οποία υπάγονται, με δυνατότητα παράτα¬ 
σης του χρόνου λειτουργίας αυτών εφόσον συντρέχει δι¬ 
καιολογημένη αιτία, μετά από έγκριση του Προϊσταμένου 
της αρχής αυτής, κατά τα οριζόμενα στην παρ. 2 του άρ¬ 
θρου 27 του Τελωνειακού Κώδικα. 

Η παραλαβή όμως για εναπόθεση των εμπ/των για τα 
οποία κατατέθηκε οτο τελωνείο το οικείο δηλωτικό επι¬ 
τρέπεται όπως ενεργείται και μετά την παρέλευση των 
ανωτέρω ωρών λειτουργίας του τελωνείου. 

Άρθρο 13 

Για τη διασφάλιση των οριζομένων στην παρ. 3 του άρ¬ 
θρου 2 και για εξασφάλιση πληρωμής οποιοσδήποτε οφει¬ 
λής, ο διαχειριστής καταθέτει πριν από την έναρξη λει¬ 
τουργίας των αποθηκών προσωρινής εναπόθεσης στην 
τελωνειακή αρχή εγγύηση που να καλύπτει τόσο την αξία 
των εναποτιθεμένων στους χώρους αυτούς εμπ/των όσο 
και τις δασμοφορολογικές επιβαρύνσεις, πρόστιμα, τέλη 

κ.λπ. σε περίπτωση που από οποιαδήπστε αιτία απωλε- 
σθσύν τα εμπ/τα που εναποτέθηκαν στους χώρους αυ¬ 
τούς. 

Η εγγύηση αυτή μπορεία να είναι κατά επιλογή του δια¬ 
χειριστή. 

- είτε χρηματική 

- είτε τραπεζική αορίστου χρονικής ισχύος 

- είτε ασφαλιστήριο συμβόλαιο εφόσον έχει εγκριθεί 
αρμοδίως ως αντικείμενο εργασιών της ασφαλιστικής 
εταιρείας που εξέδωκε το ασφαλιστήριο και η παροχή εγ¬ 
γυήσεων 

- είτε εμπράγματη ασφάλεια. Στην περίπτωση αυτή εγ- 
γράφεται με μονομερή δήλωση του διαχειριστή ενώπισν 
συμβολαιογράφου πράξη σύστασης υπέρ του δημοσίου 
πρώτης υποθήκης επί του ανωτέρω ιδιόκτητου ακινήτου 
του, μέρος του οποίου εγκρίνεται ως χώρος προσωρινής 
εναπόθεσης και γίνεται εγγραφή αυτής στο βιβλίο υποθη¬ 
κών της περιφέρειας στην οποία βρίσκεται το ακίνητο 
αυτό. Τα έξοδα τόσο της εγγραφής της υποθήκης όσο και 
της συναίνεσης του Προϊσταμένου του Τελωνείου προς 
εξάλειψη της υποθήκης αυτής ενώπιον συμβολαιογράφου 
βαρύνουν τον διαχειριστή. 

Αρθρο 14 

1. Η έναρξη λειτουργίας των χώρων αυτών, ως αποθη¬ 
κών προσωρινής εναπόθεσης υπό τη διαχείριση της προα- 
ναφερόμενης εταιρείας, γίνεται εφόσον από το Α' Τελω¬ 
νείο θεσ/νίκης, στη χωρική αρμοδιότητα του οποίου υπά¬ 
γονται οι χώροι αυτοί, διαπιστωθεί ότι εκπληρούνται οι 
υποχρεώσεις του διαχειριστή που επιβάλλονται και συ¬ 
ντρέχουν οι όροι και προϋποθέσεις που καθορίζονται από 
την παρούσα και ιδιαίτερα εκείνες των άρθρων 1 παρ. 2 
και 13 της απόφασης αυτής. 

2. Ο χρόνος διάρκειας της λειτουργίας των χώρων του 
διαχειριστή ως αποθηκών προσωρινής εναπόθεσης μη 
κοινοτικών εμπορευμάτων, ορίζεται σε δέκα (10) έτη, δυ- 
νάμενος να παραταθεί δι’ όμοιας αποφάσεώς μας, ύστερα 
από αίτηση του διαχειριστή. 

3. Η άδεια μπορεί να ανακληθεί με απόφασή μας προ 
της λήξης του χρόνου λειτουργίας των αποθηκών αυτών, 
μετά από σχετική γραπτή αίτηση του διαχειριστή ή όταν το 
τελωνείο κρίνει ότι οι χώροι αυτοί δεν χρησιμοποιούνται 
πλέον ή δεν χρησιμοποιούνται αρκετά ώοτε να δικαιολο¬ 
γείται η διατήρησή τους. Επίσης η άδεια ανακαλείται υπο¬ 
χρεωτικά με απόφασή μας όταν ο διαχειριστής δεν τηρεί 
τις υπό της παρούσας επιβαλλόμενες υποχρεώσεις και 
όρους ή όταν υποπέσει σε παραβάσεις της τελωνειακής 
και φορολογικής νομοθεσίας. 

4. Τα εμπορεύματα που βρίσκονται στους ανωτέρω χώ¬ 
ρους κατά τη λήξη κατά οποιονδήποτε τρόπο, του χρόνου 
λειτουργίας μεταφέρονται με δαπάνες του διαχειριστή 
στις αποθήκες του Α’ Τελωνείου θεσ/νίκης ή, εφόσον το 
τελωνείο αυτό δεν διαθέτει χώρους, στις αποθήκες του 
πληοιέστερου τελωνείου. 

5. Η υπό του άρθρου 13 της παρούσας προβλεπόμενη 
εγγύηση (χρηματική, τραπεζική, ασφαλιστήριο συμβόλαιο 
ή εμπράγματα δικαίωμα υποθήκης) επιστρέφεται στο δια¬ 
χειριστή μετά την ανάκληση με οποιονδήποτε τρόπο της 
λειτουργίας των χώρων ως προσωρινών αποθηκών και 
εξόφλιση όλων των υποχρεώσεων του διαχειριστή έναντι 
τόσο του δημοσίου όσο και των κυρίων των εμπ/των. 


Άρθρο 15 

1. Η απόφαση αυτή δεν αναπληρώνει τυχόν απαιτούμε- 
νες εγκρίσεις άλλων υπηρεσιών για λειτουργία των προα- 
ναφερομένων χώρων ως αποθηκευτικών χώρων προσωρι¬ 
νής εναπόθεση ιδία καθόσον αφορά τις προϋποθέσεις 
αποθήκευσης ευφλέκτων, εκρηκτικών και λοιπών επικιν¬ 
δύνων για την ασφάλεια της περιοχής και των εγκαταστά¬ 
σεων ειδών. 

2. Από τις διατάξεις της απόφασης αυτής προκαλείται 
μείωση εσόδων του κρατικού προϋπολογισμού που προ¬ 
έρχεται από την απαλλαγή για 15 ημέρες των εμπ/των που 
εναποτίθενται στους χώρους αυτούς από τα δικαιώματα 
υπερημερίας του άρθρου 67 του Τελωνειακού Κώδικα, το 
ύψος των οποίων δεν δύναται εκ των προτέρων να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 19 Σεπτεμβρίου 1996 

ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-♦- 

Αριθ. 111687 (3) 

Καθορισμός ποσοστού αμοιβής των δικηγόρων μελών του 
Δικηγορικού Συλλόγου Δράμας από υποθέσεις αναγκα¬ 
στικών απαλλοτριώσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις των άρθρων 9 Ν. 1093/80 και 22 παρ. 
10 Ν. 1968/89. 

2) Την αριθ. 14/1996 απόφαση του Δ.Σ. του Δικηγορι¬ 
κού Συλλόγου Δράμας. 

3) Το γεγονός ότι από την έκδοση της απόφασης αυτής 
δεν προκύπτει δαπάνη από τον κρατικό προϋπολογισμό, 
αποφασίζουμε: 

1. Καθορίζουμε το ποσοστό αμοιβής των δικηγόρων με¬ 
λών του Δικηγορικού Συλλόγου Δράμας από υποθέσεις 
αναγκαστικών απαλλοτριώσεων σε 6% επί της ειαπραττό- 
μενης από τον δικαιούχο αποζημιώσεως, προσδιοριζομέ- 
νης με προσωρινή ή οριστική τιμή μονάδος από τα αρμόδια 
Δικαστήρια. 

2. Καθορίζεται το ποσοστό που θα παρακρατείται από 
το Δικηγορικό Σύλλογο Δράμας από την αμοιβή των μελών 
του στις ανωτέρω υποθέσεις σε 75%. Το υπόλοιπο αποδί¬ 
δεται στον παριστάμενο Δικηγόρο. 

Η επιδικαζόμενη δικαστική δαπάνη περιέρχεται ολό¬ 
κληρη στον διανεμητικό λογαριασμό. 

Τα εισπραττόμενα χρηματικά ποσά κατατιθέμενα σε 
ιδιαίτερο λογαριασμό θα διανέμονται μαζί με τα παρακρα- 
τούμενα από τις παραστάσεις στα συμβόλαια ποσοστό 1 % 
παρακρατείται για την κάλυψη των εξόδων διαχειρίσεως 
του Συλλόγου. 

Ο Δικηγόρος ή οι Δικηγόροι που πρόκειται να χειρισθούν 
υποθέσεις από τις προαναφερόμενες θα υπογράφουν 
συμφωνητικά εργολαβικής ανάληψης, θεωρημένα από το 
Σύλλογο. Ένα αντίγραφο του εργολαβικού κατατίθεται 
στη Γραμματεία του Συλλόγου πριν από κάθε δικαστική ή 
εξώδικη ενέργεια. 

Στο εργολαβικό θα περιλαμβάνονται το καθοριζόμενο 
ποσοστό αμοιβής 6%, η παρακράτηση του 75% από το 

Σύλλογο και οι λοιποί σχετικοί όροι. 

Η μη τήρηση των παραπάνω οριζομένων συνιστά πει¬ 
θαρχικό παράπτωμα. 

Τα ανωτέρω ισχύουν και για τις εκκρεμείς υποθέσεις 
αναγκαστικών απαλλοτριώσεων. 

Η απόφαση αυτή να δημοαιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1996 

Με εντολή ΥΗουργού 
Ο Γενικός Γραμματέας 
ΚΩΝ, ΝΤΑΪΛΙΑΝΑΣ 

- ♦- 

Αριθ. 1316.2/96 (4) 

Συγκρότηση Γνωμοδοτικής Επιτροπής Ακτοπλοϊκών Συ¬ 
γκοινωνιών για το χρονικό διάστημα από 1.10.96 έ&)ς 
30.9.97. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 171 παραγρ. 4 του Ν.Δ. 187/73 «περί 
Κ.Δ.Ν.Δ.». 

β) Τα άρθρα 35 και 39 του Π.Δ. 259/88 «περί Οργανι¬ 
σμού ΥΕΝ». 

γ) Την αριθ. 3014/5.10.88 Εγκύκλιο ΥΕΝ. 
δ) Το αριθ. 1316.2/1/96/8.8.96 έγγραφο ΥΕΝ/ΔΘΣ 
Ιο. 

ε) Το αριθ. 14224/3.9.96 έγγραφο Ε.Β.Ε.Π. 
στ) Το από 21.8.96 έγγραφο Ε.Π.Π.Ε. 
ζ) Το αριθ. Φ.02/11/742/28.8.96 έγγραφο Ε.Ε.Α. 
η) Το αριθ. 75931/4.9.96 έγγραφο Υπουργείου Μετα¬ 
φορών και Επικοινωνιών, 
θ) Το αριθ. 2528/12.9.96 έγγραφο Ν.Ε.Ε. 
ι) Το αριθ. 533295/23.9.96 έγγραφο Ε.Ο.Τ. 
ια) Το αριθ. 169/20.8.96 έγγραφο Π.Ε.Π.Α.Φ.Π., απο¬ 
φασίζουμε; 

1. Συγκροτούμε την Γνωμοδοτική Επιτροπή Ακτοπλοϊ¬ 
κών Συγκοινωνιών και καθορίζουμε τη σύνθεσή της για το 
χρονικό διάστημα από 1 ης Οκτωβρίου 1996 έως 30ης Σε¬ 
πτεμβρίου 1997 ως ακολούθως: 
α) Γενικός Γραμματέας ΥΕΝ, Πρόεδρος, 
β) Δ/ντής Διεύθυνσης Ελέγχου Εμπορικών Πλοίων, 
γ) Δ/ντής θαλασσίων Συγκοινωνιών, 
δ) Γαβριήλ Χριστίνα εκπρόσωπος Ε.Ο.Τ. και αναπληρω¬ 
τής ο Καραγιώργος Ευστάθιος. 

ε) Λεκάκου Μαρία ειδική στα ναυτιλιακά και αναπληρω¬ 
τής ο Π/ν/ΪΛΗΣ Χρήστος. 

στ) Σφηνιας Παντελής εκπ/πος Ένωσης Εφοπλιστών 
Ακτοπλοΐας και αναπληρωτής ο Νομικός Δημήτριος. 
Όσες φορές συζητούνται θέματα; 
α) Νησιωτικών περιοχών του Αιγαίου, συμμετέχει και ο 
ΚΕΡΑΜΕΚΗΣ Χριοτομελέτης εκπρόσωπος του Υπουρ¬ 
γείου Αιγαίου με αναπληρωτή τον ΚΟΥΤΡΟΥΛΟ Κων/ 
νο. 

β) Ναυλολογίου κυρίων ακτοπλοϊκών γραμμών, συμμε¬ 


τέχουν στη σύνθεση της Επιτροπής και οι ΣΤΡΙΝΤΖΗΣ Γε- 
ράσιμος, εκπρόσωπος του ΝΕΕ, με αναπληρωτή τον ΝΟ¬ 
ΜΙΚΟ Λουκά και ΒΛΑΧΟΣ Δημήτριος εκπρόσωπος ΕΒΕΠ 
με αναπληρωτή τον ΜΠίΝΙΑΡΗ Ν. 

γ) Δρομολογίων και ναυλολογίου Ε/Γ-Ο/Γ πλοίων δευ- 
τερευουσών και τοπικών δρομολογιακών γραμμών, συμ¬ 
μετέχει αντί του εκπροσώπου της ΕΕΑ ο ΤΣΑΓΚΑΡΗΣ Πα¬ 
ράσχος, εκπρόσωπος της Ενώσεοίς Πορθμείων Εσωτερι¬ 
κού με αναπληρωτή τον ΜΑΓ1ΑΤΗ Παναγιώτη. 

δ) Αγόνων ταχυδρομικών γραμμών, μετέχει στη σύν¬ 
θεση και η ΔΙΑΛΥΝΑ Δέσποινα εκπρόσωπος του Υπουρ¬ 
γείου Μεταφορών και Επικοινωνιών, με αναπληρώτρια τη 
ΣΙΔΕΡΗ Ειρήνη. 

ε) Ναυλολογίου ακτοπλοϊκών φορτηγών και πετρελαιο- 
κινήτων πλοίων, μετέχει στη σύνθεση αντί του εκπροσώ¬ 
που της ΕΕΑ, ο ΛΑΔΟΓΙΑΝΝΗΣ Κων/νος εκπρόσωπος της 
Πανελληνίου Ενώσεως Πλοιοκτητών Ακτοπλοϊκών Φ/Γ 
πλοίων μέχρι 500 κοχ. με αναπληρωτή τον ΠΑΠΟΥΤΣΟ- 
ΓΛΟΥ Βασίλειο. 

3. Σε περίπτωση απουσίας του Προέδρου, καθήκοντα 
εκτελεί ο Αρχηγός Λ.Σ. 

4. Γραμματέας της Επιτροπής ορίζεται ο Ανθ/ρχος Λ.Σ. 
ΜΑΝΩΛΟΥΔΗΣ Γ. με αναπληρωτή τον Υποπ/ρχο Λ.Σ. 
ΣΕΡΓΗ Ιάκωβο. 

Η απόφαση αυτή να δημοαιευθεί στην Εφημερίδα της 

Κυβερνήοεως. 

Πειραιάς, 1 Οκτωβρίου 1996 

ο ΥΠΟΥΡΓΟΣ 

ΣΤΑΥΡΟΣ ΣΟΥΜΑΚΗΣ 
-♦- 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Διορθώνεται η Δ4/549/23.8.96 απόφαση ΥΠΕΠΘ που 
δημοσιεύθηκε στο ΦΕΚ 797/96 τ.Β' στο αποφασιστικό 
μέρος ως εξής: από το εσφαλμένο; «αυτό το σχολικό έτος 
1996 - 97» 

στο σωστό: «από το σχολικό έτος 1996 - 97». 

(Από το ΥΠΕΠΘ) 


-♦- 

( 6 ) 

Στην απόφαση υπ' αριθ. Φ.821.2/Σ465/Ζ1/3525 καθορι¬ 
σμός πρσσόντων, κριτηρίων και διαδικασίας επιλογής συ¬ 
ντονιστών εκπ/σης των ελληνικών διπλωματικών αρχών 
του εξωτερικού που δημοσιεύθηκε στο ΦΕΚ 707/20.8.96 
τ.Β' επιφέρεται η πιο κάτω διόρθοοση: Στη σελίδα 7492 
στήλη 2η και στίχο 16ο εκ των κάτω, από το λανθασμένο 
«β) Προϊστάμενος δ/νσης εκπ/σης, μόρια 6 (2 μόρια για 
κάθε έτος μέχρι και 2 έτη)». 

Στο σωστό «β) Προϊστάμενος γραφείου εκπ/σης, μόρια 
4 (2 μόρια για κάθε έτος μέχρι και 2 έτη)». 

(Από το Εθνικό Τυπογραφείο) 



9802 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΠ * ΡΑΧ 52 34 312| 


_ ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

Σολωιιού51 


Πληροφορίες δημο<πευμάτα)ν Α.Ε - Ε.Π.Ε 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. μιεπληρωμή μέσωΔ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ 


ΘΕΣΣΑΛΟΝΙΚΗ 
25ης Μαρπου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ 691 00 26522 


5225761 

5230841 

5225713 

5249547 

5239762 

5248141 

5248188 

5248785 

5248320 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνωπροσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


ΚΑ.Ε. Προϋπολογισμού 
2531 


ΚΑ.Ε. εσόδου υπέρ 
ΤΑΠΕΤ 3512 



Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Τ' (Διορισμοί, απολύσεις κ.τλ. Δημ. Υπάλληλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν π Λ Λ (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες εππυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε,Π.Ε. 

Προκηρύξεων Α.Σ.Ε.Π. _ 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 120.000 »_ 6.000 » _ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικπκό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ¬ 
ΠΕΤ (Καποδιστρίου 34 - Αθήνα) και σης άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρημσπκό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρπο κάθε έτους. 

» Ανπγραφα διπλοτύπων, ταχυδρομικές επιταγές και χρημαπκά γραμμάπα δεν γίνονται δεκτά. 


Οι υπηρεσίες κοινού λειτουργούν καθημερινά από Οβ.ΟΟ' έως13^30' _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















